
అందుకే ఓపీఎస్ వెంట నడుస్తున్నా పన్నీర్కు జైకొట్టిన పార్టీ ప్రిసీడియం చైర్మన్ శశికళకు మధుసూదన్ ఝలక్? చెన్నై, ఫిబ్రవరి 9 (ఆంధ్రజ్యోతి): అన్నాడీఎంకే ప్రధాన కార్యదర్శి శశికళకు మరో ఝలక్! పార్టీని ప్రధాన కార్యదర్శి శశికళ తప్ప మరెవ్వరూ కాపాడలేరంటూ. ఇన్నాళ్లూ ఆమెను పొగడ్తలతో ముంచెత్తిన అన్నాడీఎంకే ప్రిసీడియం చైర్మన్ ఇ.మధుసూదన్.. గురువారం ఆమెకు హ్యాండిచ్చారు. శశికళపై తిరుగుబాటు చేసిన ఆపద్ధర్మ ముఖ్యమంత్రి పన్నీర్ సెల్వానికి జై కొట్టారు. మధ్యాహ్నం ఒంటిగంట ప్రాంతంలో స్థానిక గ్రీన్వేస్ రోడ్డులోని పన్నీర్సెల్వం నివాసానికి వెళ్లి మరీ మద్దతు ప్రకటించారు. పేదల సంక్షేమం కోసం ఎంజీఆర్ ప్రారంభించిన అన్నాడీఎంకే పార్టీ రౌడీల చేతికి చిక్కకూడదనే ఉద్దేశంతో తాను పన్నీర్ సెల్వానికి మద్దతు పలుకుతున్నట్లు ఆయన వెల్లడించారు. పార్టీ ఫండ్ను, పార్టీ కోసమే ఖర్చు చేయాలన్న ఉద్దేశంతోనే తాను ముందు శశికళకు మద్దతు తెలిపానన్నారు. ఆమెతో ఉన్నన్ని రోజులు ఒక రౌడీ సామ్రాజ్యంలో పని చేసిన భావన కలిగిందని వ్యాఖ్యానించారు. అందువల్లే తాను అక్కడి నుంచి బయటపడ్డానని ఆయన చెప్పారు. జయలలిత మరణంలో తనకూ సందేహాలున్నాయని ఒక ప్రశ్నకు సమాధానంగా చెప్పారు. మరోవైపు... శశికళ వర్గం క్షణక్షణానికి బలహీనపడుతోందని, రెండు రోజుల్లో ఆమె చరిత్ర ముగియనుందని తమిళనాడు అసెంబ్లీ మాజీ స్పీకర్ పీహెచ్ పాండ్యన్ సంచలన వ్యాఖ్యలు చేశారు. తిరుగబాటు నేతలపై వేటు? పన్నీర్ సెల్వానికి మద్దతు పలుకుతున్న నేతలపై చర్యలు చేపట్టేందుకు శశికళ సన్నద్ధమవుతున్నారు. పుదుచ్చేరి వెల్లికుప్పం మాజీ ఎమ్మెల్యే ఓంశక్తి శేఖర్ను పార్టీనుంచి బహిష్కరించారు. పార్టీ సిద్ధాంతాలను మంటగలిపేలా ఆయన వ్యవహరిస్తున్నారని పేర్కొంటూ పార్టీ ప్రాథమిక సభ్యత్వాన్ని తొలగించారు. పార్టీ ప్రిసీడియం చైర్మన్ ఇ.మధుసూదన్, సీనియర్ నేత నత్తం విశ్వనాథన్ తదితరులపైనా చర్యలకు సిద్ధమవుతున్నారు.

anduke ops venta nadustunna panneerku jaikottina party priceedium chairman sasikalaku madhusudan jhalak? chennai, fibravari 9 (aandhrajyoti): annadienke pradhaana kaaryadarsi sasikalaku maro jhalak! paartiini pradhaana kaaryadarsi sasikala tappa marevvaruu kapadalerantu. innaalluu aamenu pogadtalato munchettina annadienke priceedium chairman i.madhusudan.. guruvaram aameku hyaandichchaaru. sasikalapai tirugubaatu chesina aapaddharma mukhyamantri pannir selvaaniki jai kottaru. madhyaahnam ontiganta praantamlo sthaanika greenvace rodduloni pannirselvam nivaasaaniki velli mari maddatu prakatinchaaru. pedala sankshemam kosam mgr praarambhinchina annadienke party roudiila chetiki chikkakudadane uddesamto taanu pannir selvaaniki maddatu palukutunnatlu aayana velladinchaaru. party fandnu, party kosame kharchu cheyalanna uddesamtone taanu mundu sasikalaku maddatu telipaanannaaru. aametho unnanni rojulu oka roudy saamraajyamlo pani chesina bhavana kaligindani vyaakhyaaninchaaru. anduvalle taanu akkadi nunchi bayatapaddaanani aayana cheppaaru. jayalalita maranamlo tanakuu sandehaalunnaayani oka prasnaku samaadhaanamgaa cheppaaru. marovaipu... sasikala vargam kshanakshanaaniki balaheenapadutondani, rendu rojullo aame charitra mugiyanundani tamilanadu assembley maji speaker peehech pandyan sanchalana vyaakhyalu chesaru. tirugabaatu nethalapai vetu? pannir selvaaniki maddatu palukutunna nethalapai charyalu chepattenduku sasikala sannaddhamavutunnaaru. puducheri vellikuppam maji emmelye onshakti sekharnu paartiinunchi bahishkarinchaaru. party siddhaantaalanu mantagalipela aayana vyavaharistunnaarani perkontu party praathamika sabhyatvaanni tolaginchaaru. party priceedium chairman i.madhusudan, seanier netha nattam vishwanathan taditarulapainaa charyalaku siddhamavutunnaaru.